Държавен вестник, бр. 8, 2009 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  8
(2) Документацията по ал. 1 за професионал-
но образование се разработва от Министерст-
вото на образованието и науката, а за професи-
онално обучение—от обучаващата институция.
Раздел II
Съдържание на Държавното образователно
изискване
Чл. 4. (1) С ДОИ по чл. 1 се определя равни-
щето на задължителната професионална под-
готовка в края на обучението по професията,
което гарантира на обучаемия възможност за
упражняване на професията 811040 “Портиер-
пиколо”.
(2) Държавното образователно изискване за
придобиването на квалификация по професия-
та “Портиер-пиколо” определя общата, отрас-
ловата и специфичната задължителна профе-
сионална подготовка за професията, както и
задължителната чуждоезикова подготовка по
професията и избираемата подготовка.
(3) Съдържанието на всеки вид задължител-
на професионална подготовка по ал. 2 включва:
1. необходимите професионални компетен-
ции (знания, умения и професионално-
личностни качества);
2. тематичните области, от които се фор-
мира съдържанието на учебните предме-
ти/модули.
Чл. 5. С ДОИ по чл. 1 се определят и входя-
щото образователно равнище, профилът на про-
фесията, целите на обучението, оценяването по
време и при завършване на обучението, удосто-
веряването на придобитата професионална ква-
лификация, необходимата материална база.
Преходни и заключителни разпоредби
§ 1. Тази наредба се издава на основание
чл. 17, т. 3 във връзка с чл. 16, т. 7 от Закона за
народната просвета.
§ 2. Наредбата влиза в сила от деня на обна-
родването є в “Държавен вестник”.
Министър: Д. Вълчев
Приложение
към чл. 2
Държавно образователно изискване за придоби-
ване на квалификация по професията “Портиер-
пиколо”
Професионално направление:
811
Хотелиерство, ресторантьорство и кетъ-
ринг
Наименование на професията:
811040
Портиер-пиколо
Специалност:
Степен на професионална
квалификация
8120401 Хотелиерство първа
1. Входни характеристики
1.1.
Изисквания за минималното входящо об-
разователно равнище за ученици и за лица, навър-
шили 16 години, в съответствие със Закона за про-
фесионалното образование и обучение (ЗПОО).
За обучение по професията “Портиер-пиколо”
с придобиване на първа степен на професионална
квалификация минималното входящо образовател-
но равнище за ученици е завършен VI клас, а за
лица, навършили 16 г., е завършен начален етап на
основното образование или успешно завършен курс
за ограмотяване по реда на Закона за насърчаване
на заетостта.
1.2. Изисквания за входящо квалификационно
равнище или професионален опит
Няма изисквания за входящо квалификацион-
но равнище за обучение по професията “Портиер-
пиколо”.
За лица с професионален опит, които кандидат-
стват за обучение по професията “Портиер-пико-
ло” с придобиване на първа степен на професионал-
на квалификация, се организира надграждащо обу-
чение. Съдържанието на това обучение се определя
след оценка на усвоените от кандидата резултати
от ученето, описани в Държавното образователно
изискване (ДОИ) за придобиване на квалификация
по професията “Портиер-пиколо”.
2. Описание на професията
2.1. Трудови дейности, отговорности, личност-
ни качества, особености на условията на труд, обо-
рудване и инструменти, изисквания за упражнява-
не на професията, определени в законови и подза-
конови актове (здравословно състояние, право-
способност и др.)
Портиер-пиколото посреща туристите (гости-
те) и предоставя първоначална информация с цел
ориентирането на туристите (гостите) в средст-
вото за подслон или мястото за настаняване, как-
то и информация за предлаганите услуги в обек-
тите. Изпълнява услуги на гостите (връчва съоб-
щения, писма, доставя преса, закупува и поставя
цветя в стаите и други) в рамките на служебните
му задължения. Подпомага гостите при паркира-
не на превозните средства. Наблюдава поведени-
ето на гостите в общите помещения и сигнализи-
ра при възникване на необичайни събития. След
приключване на престоя портиер-пиколото из-
праща туристите (гостите), като им помага с пре-
насянето на багажа, отварянето и затварянето на
входната врата и ги съпровожда до напускането
на обекта или транспортното средство—автомо-
бил или автобус. Проверява и следи за изправ-
ността на входните точки на средството за под-
слон или мястото за настаняване. Участва (съг-
ласно инструкциите) при извеждане на гостите в
случай на пожар, наводнение, терористичен акт
или друго необичайно събитие.
В работата си портиер-пиколото трябва да про-
явява дискретност, търпение, отзивчивост и съп-
ричастност към проблемите и желанията на всеки
от туристите (гостите). Физическата издръжли-
вост е необходима при транспортирането на тех-
ния багаж при настаняване и изпращане. За кому-
никацията с туристите се изисква добра артикула-
ция и умения за провеждане на елементарен разго-
вор поне на един чужд език.